### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 13. september 2023 har vedtaget Magistratens foranstående indstilling af 11. september 2023.

###

Etablering af resterende ladeinfrastruktur til elbusser samt kontormoduler på [adresse]

### Resume

Byrådet har i 2020 besluttet at fremrykke omstillingen af bybusser til eldrift til 2027 for kontraktbusser og 2030 for reservebusser.

Derfor anbefales det, at byrådet godkender igangsættelsen af etape 3 og 4 for etablering af ladeinfrastruktur på [adresse], samt at byrådet godkender anlægsinvesteringerne i ladeinfrastruktur på 51,8 mio. kr.

I forlængelse heraf foreslås det, at administrationsbygningen på [adresse] erstattes af kontormoduler (pavilloner), svarende til en anlægsbevilling på 2,4 mio. kr. og en årlig driftsbevilling på 0,96 mio. kr. i 10 år.

### Beslutningspunkter

Det indstilles:

At 1) anlægsbevilling på i alt 51,8 mio. kr. med tilhørende rådighedsbeløb, fordelt over perioden 2023-2030, til etablering af ladestandere, godkendes

At 2) anlægsbevilling til kontormoduler på i alt 2,4 mio. kr. godkendes

At 3) driftsbevillingen til kontormoduler med rammevirkning på 0,96 mio. kr. i perioden 2024-2033, svarende til 9,6 mio. kr., godkendes

At 4) bevillingerne finansieres af dels overskydende rådighedsbeløb fra etape 1 og 2 på i alt 14,4 mio. kr. dels af anlægsreserven Øvrig Kollektiv trafik med 49,4 mio. kr., i alt 63,8 mio. kr..

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-09-2023

Bodil Frederiksen: 4

Fremsendes til [adresse] med bemærkning, at Magistraten i mødet den 11. september 2023 anbefaler, at byrådet tiltræder Magistratsafdelingen for Teknik og Miljøs indstilling af 25. august 2023.

Magistratsafdelingen for Teknik og Miljø udarbejder notat om, hvem der har ansvaret for opførelse og vedligeholdelse af ladeinfrastrukturen, herunder også vurdering af behov for opførelse af pavilloner (og eventuelt placering i kommunale lokaler).

Jens Møller tog forbehold vedrørende etablering af midlertidige pavilloner.

Rådmand Troels Mathiasen deltog ikke i sagens behandling.